: : soalan saya No. 19. Terima kasih Tuan Speaker,
PERTANYAAN-PERTANYAAN MULUT DARIPADA Y.B. TUAN BORHAN BIN AMAN SHAH (N54 TANJUNG SEPAT)
TAJUK : KEBERSIHAN SUNGAI BERHAMPIRAN INDUSTRI TERNAKAN KHINZIR DI DUN TANJUNG SEPAT
19. Bertanya kepada Y.A.B. Dato' Menteri Besar:-
Apa kah tahap indeks kualiti air sungai di DUN Tanjung Sepat yang berdekatan dengan setiap locality industri ternakan khinzir
Apa mekanisme JPS Kuala Langat dan Sepang dalam memastikan tahap indeks-kualiti air sentiasa dalam tahap kebersihan yang maksimum di sekitar industri ternakan tersebut
Terima kasih Tuan Speaker. Untuk makluman Y.B. TUAN HEE LOY SIAN : Yang Berhormat, stesen pemantauan kualiti air sungai yang berhampiran dengan kawasan Tanjung Sepat adalah stesen Sg. Batang Labu di Kampung Orang Asli Bukit Tadong dengan jaraknya 18 km daripada Tanjung Sepat. Indeks kualiti air sungai di stesen ini adalah kelas ketiga. Pemantauan berkaitan di laksanakan oleh LUAS bersama agensi berkaitan bagi memastikan sumber air di kawasan sekitar tersebut, kawasan terpelihara daripada aspek kualiti dan kuantitinya. tadahannya turut sentiasa Penguatkuasaan bersepadu dan dilaksanakan antaranya siasatan, notis dan juga pengeluaran kompaun termasuk pendakwaan di mahkamah.
Selain itu, kerja-kerja pemantauan dan penguatkuasaan berterusan dijalankan bagi isu-isu pencemaran lain melalui jawatankuasa-jawatankuasa yang telah ditubuhkan iaitu:
Jawatankuasa Pengurusan Lembangan Sungai, yang dipengerusikan oleh YB EXCO Infrastruktur dan Kemudahan Awam;
Pasukan Petugas Lembangan Sungai Klang, Lembangan Sungai Langat dan Lembangan Sungai Selangor, yang dipengerusikan oleh Lembaga Urus Air Selangor (LUAS); dan
Jawatankuasa Kecemasan Pencemaran Sumber Air Negeri Selangor, yang dipengerusikan oleh saya, EXCO Pengerusi Jawatankuasa Tetap Alam Sekitar,Teknologi Hijau Dan Hal Ehwal Pengguna, Sains, Teknologi dan Inovasi.
: , kawal selia untuk industri penternakan khinzir adalah di bawah Jabatan Perkhidmatan Veterinar Negeri Selangor iaitu DVS Selangor. Mekanisme yang telah pun dilaksanakan oleh jabatan terhadap kawasan tersebut adalah seperti berikut
Memastikan lesen menternak babi sementara mengikut Enakmen Pengawalan Ternakan Khinzir 1991 iaitu hanya lesen sementara diberikan kerana kawasan penternakan khinzir masih belum diwujudkan. Sehingga kini terdapat 121 buah ladang khinzir di Negeri Selangor di mana semuanya dalam kawasan DUN Tanjung Sepat.
Memastikan populasi khinzir keseluruhan tidak melebihi 250,000 ekor sahaja seperti yang telah kita peroleh dasar Kerajaan Negeri sebelum itu.
Memastikan semua ladang mempunyai kolam kumbahan supaya air kumbahan dirawat terlebih dahulu sebelum dialihkan ke saliran awam seperti parit, sungai dan juga laut.
Memeriksa secara berkala semua ladang khinzir sekurang-kurangnya sekali setahun, yang meliputi semua aspek perladangan termasuk aspek rawatan air kumbahan. Sekiranya bacaan ke atas sampel air kumbahan sebelum dialihkan ke saliran awam iaitu biodegradable oxygen demand (BOD) melebihi 50 bpm. Pemeriksaan ulangan dibuat dan surat peringatan dikeluarkan supaya penternak terbabit membaiki sistem kumbahan air masing-masing. Senarai semua ladang yang mempunyai BOD yang melebihi 50 bpm dihantar ke LUAS.
4.
Semua aduan berkenaan pencemaran air yang berpunca daripada ladang khinzir telah pun disiasat dalam tempoh tujuh (7) hari bekerja dan juga salinan jawapan aduan akan dihantar kepada pihak-pihak berkaitan iaitu ibu pejabat DVS, JAS dengan LUAS.
Sekian.
: Soalan tambahan.